Madeleine McCann: Ouers het steeds hoop voor haar 18de verjaarsdag | Maroela Media
Een van die laaste foto's wat van Madelein McCann geneem is voor sy verdwyn het (Foto: Amptelike Find Madeline-webwerf)
Madeleine het op 3 Mei 2007 uit haar gesin se woonstel in die Portugese vakansieoord, Praia da Luz verdwyn – 'n paar dae voor haar vierder verjaarsdag. Haar ouers saam met vriende aandete by 'n nabygeleë restaurant geniet toe sy verdwyn het.
"Elke Meimaand is moeilik – 'n herinnering van die jare wat verbygegaan het, jare wat verlore of gesteel is. Hierdie jaar is dit veral moeilik omdat ons veronderstel is om Madeleine se 18de verjaarsdag te vier," het Kate en Gerry McCann Maandag in 'n verklaring gesê.
In die boodskap voor Madeleine se verjaarsdag op 12 Mei, wat op die amptelike Find Madeleine Campaign-webwerf gedeel is, sê die egpaar hulle "hou vas aan die hoop, maak nie saak hoe klein dit is nie, dat ons Madeleine weer sal sien".
Die ouers sê hulle is "baie dankbaar" vir die ondersteuning wat hulle oor die jare heen van die publiek ontvang het – in een van Brittanje se mees hoëprofiel vermistepersoon-sake.
Ondanks 'n groot internasionale soektog na Madeleine was daar nog geen teken van haar nie en niemand is nog ooit aangekla oor haar verdwyning nie.
Duitse ondersoekbeamptes het egter 'n veroordeelde seksoortreder, wat in die media as "Christian B." bekendgemaak is, as 'n primêre verdagte in die saak uitgeken.
The Sun-koerant het Dinsdag berig Duitse speurders het nuwe inligting ontvang oor die tyd wat die man in die 2000's in Portugal gewoon het.
The Sunday Times het oor die naweek gesê die polisie in Duitsland hoop om hom ook binne drie maande aan te kla van die verkragting van 'n Ierse toergids in 2004. Christian B. word daarvan verdink dat hy die vrou verkrag het, slegs 30 minute van waar Madeleine ontvoer is. Hy dien tans 'n sewe jaar lange vonnis uit in 'n tronk in Hanover in die noorde van Duitsland vir die verkragting van 'n 72-jarige Amerikaner in Praia da Luz in 2005.
Londen se metropolitaanse polisie hanteer Madeleine se verdwyning steeds as 'n vermistepersoon-saak.
Kate en Gerry het gesê hulle is "dankbaar vir die polisie se voortgesette pogings" en bygevoeg "die ondersoek om Madeleine en haar ontvoerder te vind het voortgedeur ondanks die koronavirus-pandemie".
"Soos wat ons al herhaaldelike gesê het: Ons moet weet wat met ons liefling dogter gebeur het, maak nie saak wat nie."
Ek het onlangs 'n dokumenter gekyk oor haar verdwyning en onderhoude met ondersoekers en owehede wat die saak ondersoek het. Ek is jammerom te sê, maar daar is ongelukkig baie vingers wat wys na die ouers. Baie hartseer en indien hulle wel skuldig is, sal hulle aan God moet antwoord
Ek kan nie glo ' n ouer kan 'n kind van 3 jaar alleen laat in 'n hotel kamer en uitgaan nie, ek het geen simpatie met sulke agterlosige ouers nie. Ek voel jammer vir die kind wat die gevolge moes dra van sulke ouers.
Op 'n stadium was die duitsers SEKER dat Christian B vir haar verwyning verantwoordelik is… Hoe dan nou??
Die storie word nou al 14 jaar lank op ons afgedwing deur die media. Die ouers was nalatig en moet die sluld hiervoor dra. Daar was al in tussen tyd honderde, meer realisties duisende sake van kinders wat wegraak in ons eie land en geen aandag word hieraan gegee nie.